GiliGold/VAD_KnessetCorpus huggingface dataset:
בועז טופורובסקי: אני יכול לענות לך, רק באתי מטיול.
<זוהר גרינברג: קודם כל, אני רוצה לענות לדברים התכליתיים.
<זוהר גרינברג: אופנוע בחושך - יש לו פנס קדמי.
<זוהר גרינברג: נהג המכונית רואה אותו בדרך כלל כשהוא בא מאחור במראה.
<זוהר גרינברג: האור של הפנס לא מאפשר באמת לראות את הפנים או את הקסדה.
<זוהר גרינברג: רואים את הפנס.
<זוהר גרינברג: זה מה שקולטים וזה חשוב.
<זוהר גרינברג: אם אנחנו מדברים על כך שרוכב האופנוע הוא כהה, צללית כהה, אז קודם כל לא כל הרוכבים רוכבים עם ביגוד שחור, אבל יש גם כאלה כמו שהרבה נהגים בוחרים במקום במכונית לבנה שרואים אותה יותר טוב בשעות החשיכה במכונית שחורה, ואף אחד לא חושב לתקן את פקודת התעבורה ולקבוע שבמדינת ישראל ייסעו רק מכוניות בהירות, אם כי אין ספק שבהיר יותר בטיחותי.
<זוהר גרינברג: לנו יש ציבור של רוכבים שאחד הדברים שאנחנו מנסים זה לחנך אותו.
<זוהר גרינברג: אנחנו מאמינים גדולים בחינוך.
<זוהר גרינברג: אנחנו נעשה תקנה כזו של פס זוהר על הקסדה, המשטרה תצטרך לאכוף את התקנה.
<זוהר גרינברג: קודם כל, לא ברור למה זה צריך להיות בחוק ולא בתקנה, אבל זה נשים בצד.
<זוהר גרינברג: השר ייקבע כנראה תקנות.
<זוהר גרינברג: אבל הפס הזוהר הזה - מישהו יצטרך לאכוף אותו.
<זוהר גרינברג: האכיפה - מדרך הטבע למשטרה יש באמת דברים קצת יותר חשובים.
<זוהר גרינברג: אנחנו מציעים במקום תהליך של חקיקה ראשית ללכת לתהליך של חינוך.
אבישי ברוורמן: זוהר, אני אגיד לך מה אני מציע.
אבישי ברוורמן: אני ישבתי פה כבר מהבוקר והיה לי גם עניין הנמלים ופה ושם.
אבישי ברוורמן: גם אני לא אכלתי את ארוחת הבוקר, אבל דווקא בשעה חמש וחצי היום בבוקר הלכתי שעה.
אבישי ברוורמן: אני אומר שאתם אנשים מאוד רציניים וזה לא בגלל שעשיתי את המפקד לליכוד או לעבודה.
אבישי ברוורמן: אני אמרתי לכולם פה היום, גם לאלון חסן וגם לישראל כץ ולכולם, שאם אני אהיה בכנסת הבאה זה לא יהיה באף קבלן קולות, לא במפלגת העבודה ולא מהליכוד.
אבישי ברוורמן: כולם היו מתפקדים למפלגות.
אבישי ברוורמן: אתם התפקדתם או לא התפקדתם.
<אליעזר אלג'ם: זה כבר לא רלוונטי, אנחנו פנויים להצעות.
אבישי ברוורמן: אולי נקים את התנועה לשחרור בני האדם מהפוליטיקה העלובה שאנחנו נמצאים בה.
אבישי ברוורמן: אבל מכיוון שהיא לא תתוקן, אני מאוד מעריך אתכם מעבר לנקודה שאתם עושים מפקד כי זה באמת לא מעניין אותי.
אבישי ברוורמן: בועז טופורובסקי הוא גם אדם מקשיב.
אבישי ברוורמן: השאלה היא למה שלא תמצאו איזה דרך ביניים לסיפור הזה כי אני באופן כללי חושב שאתם בכל זאת ציבור אחראי.
אבישי ברוורמן: כי אם היו פה אופנועים לא אחראיים הייתי הולך בכל הכוח נגד בדברים האלה.
אבישי ברוורמן: אבל מכיוון שבמקרה אני מכיר את הציבור הזה אז אתם ציבור אחראי.
אבישי ברוורמן: לכן, הייתי מצפה - - - זה לא עניין משפטי מה שאני מדבר כרגע.
אבישי ברוורמן: מכיוון שאני הנחתי שאתה ישבת איתם לשיחות ארוכות - - -
בועז טופורובסקי: גם אני הנחתי.
אבישי ברוורמן: הנחת.
אבישי ברוורמן: אז אני חושב שכדאי שאנחנו נשב עכשיו.
אבישי ברוורמן: אם בסוף תחליטו אז לטופורובסקי יהיה פה רוב בטח והוא יעביר את זה.
אבישי ברוורמן: אני הייתי מעדיף שאם באמת יש איזושהי דרך למצוא דבר חכם ובריא שגם אופנועים זהירים, והם בעד הזהירות - - - אני אספר לכם סיפור, גילוי אישי.
אבישי ברוורמן: אני מחבב את היהודי הזה, מה אני יכול לעשות?
אבישי ברוורמן: גם אותך.
אבישי ברוורמן: כשבני הצעיר רצה פתאום לעשות אופנוע אז הוא דווקא המליץ לי שאני לא יכול לעצור בעדו, אבל שאני אדאג שאחרי שהוא גומר את רישיון האופנוע שהוא ייקח עוד מישהו שילווה אותו כל הזמן באמת כי רישיון אופנוע זה כלום.
אבישי ברוורמן: מה שיצא בסוף הוא שבני נוהג באוטו.
אבישי ברוורמן: תודה לאל שהוא לא נוהג באופנוע, בדבר המסוכן הזה.
בועז טופורובסקי: אז הוא פועל חכם.
אבישי ברוורמן: בכל מקרה, מה שאני מציע כרגע זה שתשב איתם כי חובת חבישת קסדה כבר מוסדרת בתקנות.
אבישי ברוורמן: אפשר לקרוא לשר לתקן.
בועז טופורובסקי: אנחנו מדברים על הסימון.
אבישי ברוורמן: אומרת לי מרב תורג'מן, שהיא בשבילי אורים ותומים, שחובת חבישת קסדה מוסדרת כבר בתקנות.
אבישי ברוורמן: אפשר לקרוא לשר, ואתה בקואליציה, לתקן את התקנות ולחייב סימון במדבקה זוהרת.
אבישי ברוורמן: לא צריך שום חוק בשביל זה.
בועז טופורובסקי: אפשר, אבל עובדה שוועדת שרים תמכה בתיקון.
בועז טופורובסקי: תן לי להסביר, אני רוצה בסופו של דבר להיות בונה.
בועז טופורובסקי: אני רק רוצה להסביר.
בועז טופורובסקי: היתה פגישה קודמת.
בועז טופורובסקי: העלו מספר טענות, גם על לימודי הנהיגה.
בועז טופורובסקי: היתה פגישה עם המשטרה גם יחד עם נציגי איגוד האופנוענים, גם עם מעקות הבטיחות, גם עם הצבעים שצובעים איתם את הכבישים, ואנחנו מטפלים בכל דבר.
בועז טופורובסקי: אפילו הבאנו את שר התחבורה לבוא ולענות על חלק מהנושאים מעל בימת הכנסת והוא הסביר איך מטפלים ואיך עושים תקצוב ותוכניות.
בועז טופורובסקי: עם הנושא של הצבעים אנחנו מבינים שמשונה התקן as we speak, מה שנקרא, ופועלים בכל המובנים.
בועז טופורובסקי: אני מאוד חושב, ומאז שהעליתי את הרעיון, ולא סתם הגשתי את הצעת החוק, אני כל הזמן שם לב, והרבה פעמים אתה פונה, אתה פונה, אתה לא רואה אופנוע בגלל שהוא צמוד לך לאוטו.
בועז טופורובסקי: אני חושב שזה יכול להציל חיים.
בועז טופורובסקי: אין לי בעיות אם, אדוני היושב-ראש, יגיד שאנחנו נעשה את הדיון בעוד שבוע, שאני אנסה לדבר איתם עוד פעם עוד שבוע כי אני דיברתי איתם.
בועז טופורובסקי: אבל אם צריך לדחות את זה עוד ועוד - - -
אבישי ברוורמן: אני לא אמנע.
אבישי ברוורמן: תקשיב, אתה מכיר אותי.
אבישי ברוורמן: אני באמת לא פוליטיקאי.
אבישי ברוורמן: מה שאני אומר אני עושה ומה שאני עושה אני אומר.
אבישי ברוורמן: לכן אני אומר לך, אם במידה ולא תגיע איתם לפשרה אנחנו נקיים את הדיון בעתיד.
אבישי ברוורמן: תביא רוב והרוב יהיה שלך.
אבישי ברוורמן: אתה הקואליציה.
<אליעזר אלג'ם: אני מוכן לקיים דיון נוסף.
אבישי ברוורמן: תשבו, תמצאו דיון.
אבישי ברוורמן: רבותי, אני אוהב אתכם.
אבישי ברוורמן: תודה רבה להתראות.
אבישי ברוורמן: על סדר-היום: הצעת חוק הרשות לפיתוח הנגב (תיקון מס' 4) (תיקון), התשע"ג-2013, של חברי הכנסת רוברט אילטוב ודוד רותם.
אבישי ברוורמן: הקריאה הטרומית התקיימה ב-23.10.2013.
אבישי ברוורמן: בתקופה שחלפה ניסה המציע להגיע לסיכומים, אנחנו נשמע אותם.
אבישי ברוורמן: יפתח המציע, חבר הכנסת רוברט אילטוב.
רוברט אילטוב: כבוד היושב ראש, אכן אתה צודק, הצעת החוק עברה באותו תאריך שדיברת עליו בתמיכת הממשלה וברוב מכריע.
רוברט אילטוב: לאחר העברת החוק בקריאה טרומית פנה אלי חבר הכנסת ישראל חסון וביקש להגיע להסכמה בין חוות הבודדים למשרדים הרלוונטיים.
רוברט אילטוב: אכן הדבר התחיל לרקום עור וגידים וביקשתי לדחות את הדיון ב-45 יום להיום, על-מנת לתת לצדדים להגיע להסדר ולפתור את הסוגיה.
רוברט אילטוב: אני מבין שיש איזה תהליך, אבל הנושא לא בא לידי סגירה סופית.
רוברט אילטוב: אני רוצה לשמוע את משרדי הממשלה.
רוברט אילטוב: אם זה בכיוון של הסכמות וסגירת הנושא בצורה כזאת שחוות הבודדים יישארו, אז אין בעיה שנמשיך בחקיקה.
רוברט אילטוב: אבל, במידה וזה לא קורה, אני עומד על-כך שנעשה את החקיקה מהר ככל האפשר על מנת לסגור את הסוגיה הזאת.
רוברט אילטוב: אני אשמח לשמוע את הצדדים ולקבוע תאריכי יעד ברורים שעליהם אני לא מוכן לוותר יותר.
אבישי ברוורמן: אני מודה לחבר הכנסת אילטוב.
אבישי ברוורמן: אני מבין שכל נושא צריך להסדיר.
אבישי ברוורמן: יושבים פה אנשים שבקיאים בזה אבל ישראל היא מדינה מיוחדת.
אבישי ברוורמן: מצד אחד טוענים שיש לה את הכלכלה הכי טובה בעולם.
אבישי ברוורמן: אני לא חושב שהכלכלה היא רק לקבוצה קטנה.
אבישי ברוורמן: כשאתה לוקח את הזמן של אישור בנייה, אישור עסק ורמת שחיתות, ישראל היא בתחתית של העולם השלישי וזאת מכיוון שיש פה כל-כך הרבה גופים.
אבישי ברוורמן: כל גוף נכנס.
אבישי ברוורמן: אמר פעם ההיסטוריון והפילוסוף הרומי טקיטוס: ככל שיש יותר חוקים במדינה כך היא יותר מופשטת, במקום לפשט את הדברים ולעשות אותם.
אבישי ברוורמן: לכן אני מקדם את רוח הדברים, שצריך לעשות את הדברים בחקיקה בצורה מסודרת.
אבישי ברוורמן: אני פונה לנציגי הממשלה להסביר מה המצב.
רוברט אילטוב: אני רוצה להעיר.
רוברט אילטוב: יחד עם ישראל חסון חוקקנו את החוק הקודם ב-2010, אם אני לא טועה.
רוברט אילטוב: החוק הזה היה צריך להסדיר את נושא החוות.
רוברט אילטוב: מסיבות כאלה ואחרות שאני לא רוצה להיכנס אליהן, החליטו שיש מספר חוות שצריך להחריג אותן.
רוברט אילטוב: אני חושב שבמסגרת הזאת אפשר היה לפתור את הבעיה הזאת וחבל שאנחנו מגיעים לחקיקה.
רוברט אילטוב: אם אנחנו מגיעים לשלב הזה אני רוצה שיהיו לנו דברים ברורים, שהדברים יהיו ברורים לחוואים ושתהיה ודאות מה אנחנו הולכים לעשות.
אבישי ברוורמן: אנשים מדברים על השקעות בארץ או על הקמת עסקים.
אבישי ברוורמן: אומרים שצריך להתווכח על אחוז מס או חצי אחוז מס.
אבישי ברוורמן: זה לא חשוב.
אבישי ברוורמן: הדבר הכי חשוב זאת ודאות.
אבישי ברוורמן: אתה בא למקום וצריך להשקיע שמים לך אחד אחראי שאתה מטפל בו.
אבישי ברוורמן: פה אתה צריך ללכת ל-45 פקידים משלושה משרדים.
אבישי ברוורמן: זאת אחת הבעיות.
אבישי ברוורמן: בואו ננסה להתקדם.
אבישי ברוורמן: אני מבקש לשמוע ממשרדי הממשלה מה קורה בנושא הזה ואיך הוא מתקדם.
אבישי ברוורמן: קודם כל, המשרד לפיתוח הנגב והגליל.
<אריאל כהאן: אני מייצג את המשרד אף כי ההתדיינות שאתה מדבר עליה המשרד לפיתוח הנגב והגליל לא צד בה.
אבישי ברוורמן: אז מי?
<אריאל כהאן: אני חושב שהמנהל.
<לאה ורון: לא, אבל את הכללים אתם הייתם צריכים להתקין.
<אריאל כהאן: לא אנחנו.
<אריאל כהאן: זה הרשות לפיתוח הנגב צריכה להתקין את הכללים.
<אריאל כהאן: אנחנו יושבים עליהם.
<אריאל כהאן: זה גוף סטטוטורי שצריך להעביר את זה במועצת הרשות.
אבישי ברוורמן: מי הוא ראש הרשות לפיתוח הנגב?
<אריאל כהאן: רוביק דנילוביץ.
<אריאל כהאן: מי שמטפל בנושאים האלה ברשות זה שמוליק ריפמן.
<קריאה: הדברים לא מתעכבים בגלל ריפמן.
<אריאל כהאן: לא, הם לא מתעכבים בגלל ריפמן.
<לאה ורון: האם לא השר לפיתוח הנגב והגליל היה צריך להתקין את הכללים?
<אריאל כהאן: המתווה הוא שהרשות צריכה להתקין ולהעביר את זה למועצת הרשות.
<אריאל כהאן: אחר-כך השר וועדת כלכלה צריכים לאשר את זה.
<לאה ורון: זהו, השר היה צריך להעביר לוועדת הכלכלה את הכללים.
<אריאל כהאן: נכון.
רוברט אילטוב: כבוד היושב ראש, זה רק מחזק את מה שאמרת.
רוברט אילטוב: כמה שיותר רגולציה כך זה יותר בעיה.
אבישי ברוורמן: מי רוצה לדבר בשם ממשלת ישראל הגדולה?
רוברט אילטוב: מי אמור לפתור את הסוגיה הזאת?
<אמיר ביידא: אני היועץ המשפטי של מרחב עסקי דרום ברשות מקרקעי ישראל.
<אמיר ביידא: אנחנו בהחלט שותפים לגישה שאדוני הציג.
<אמיר ביידא: אני חושב שהקפדה על החוק ושמירה על שלטון החוק היתה פותרת חלק גדול מאוד מהבעיות שהיום אנחנו ניצבים בפניהם.
<אמיר ביידא: הנהלת רשות מקרקעי ישראל קיבלה אתמול החלטה גם לגבי המשך המתווה להקצאת השטחים בהתאם להנחיות שקיבלנו מהשר לפיתוח הנגב לגבי רוב החוות.
<אמיר ביידא: עכשיו אני מדבר רק על החוות של דרך היין, כלומר הנגב הדרומי ורמת נגב.
<אמיר ביידא: בנוסף היא קיבלה החלטה לגבי שתי חוות נוספות, שאיתן לא נחתם חוזה ושלפי הוראות החוק לא קיבלנו גם את האישור של השר וכמובן גם לפי הוראות החוק - - -
אבישי ברוורמן: בעצם אתה אומר דבר פשוט.
אבישי ברוורמן: מצד אחד אתם אומרים שהשר רוצה ומצד שני לא קיבלתם את האישור של השר.
<אמיר ביידא: נכון, השר לא יכול היה לתת.
אבישי ברוורמן: מכיוון שכבר ניהלתי כמה פרויקטים גדולים בחיים שלי, אני מחפש כתובת.
אבישי ברוורמן: זאת לא הממשלה הזאת, אלה הממשלות לדורותיהן.
אבישי ברוורמן: כל תהליך הניהול בישראל הוא מהגרועים בעולם כי אין כתובת לשום דבר.
אבישי ברוורמן: מי הבן אדם, שאני כיו"ר ועדת הכלכלה יכול לבקש ממנו שייתן תשובה שהדבר הזה יוסדר ואם לא נתחיל חקיקה בנושא הזה.
אבישי ברוורמן: מי הכתובת?
<אמיר ביידא: הכתובת להסדרת הנושא ברמת הנגב ובדרך היין היא רשות מקרקעי ישראל.
אבישי ברוורמן: יש עוד מקומות?
<אמיר ביידא: זה בדיוק מה שרציתי עכשיו לפרט.
<אמיר ביידא: מבחינה זאת יש לנו הנחיות של השר, לאחר שהוא התייעץ בוועדה בדיוק לפי הוראות החוק ואיתם אנחנו מנהלים עכשיו מתווה.
אבישי ברוורמן: מתי אתה סוגר את זה?
אבישי ברוורמן: כמה זמן לתת לך?
אבישי ברוורמן: שבוע?
אבישי ברוורמן: עשרה ימים?
<אמיר ביידא: זה ייקח קצת יותר.
<אמיר ביידא: אני רק אסביר - - -
אבישי ברוורמן: אני ארים לך להנחתה.
אבישי ברוורמן: אני קורא פה במכתב שנשלח: "לכבוד לאה ורון, חוק הרשות לפיתוח הנגב.
אבישי ברוורמן: שלום רב, התאריך הוא 17.10.2013.
אבישי ברוורמן: שלום רב.
אבישי ברוורמן: הכללים לפי סעיף 6(7) לחוק נוסחו לפני כשנה וחצי.
אבישי ברוורמן: עבודת המטרה לאישור הכללים כללה התייחסות המשרדים הרלוונטיים: חקלאות, איכות הסביבה, תיירות והמועצה האזורית רמת הנגב.
אבישי ברוורמן: עד כה טרם קיבלנו התייחסות רשות מקרקעי ישראל לכללים וזאת למרות פניות חוזרות ונשנות.
אבישי ברוורמן: התייחסותם נדרשת בטרם אישור מועצת הרשות ומשרד המשפטים.
אבישי ברוורמן: מרגע שנתקבל התייחסות נוכל לקיים את ההליך הנדרש, לרבות הערות משרד המשפטים ואישור מועצת הרשות לפיתוח הנגב לקראת הגשה לוועדת הכלכלה.
אבישי ברוורמן: מצורפת בזה טיוטת הכללים שגובשו.
אבישי ברוורמן: בברכה, אדוה אשל-רבינוביץ, יו"ר הוועדה הבין-משרדית להסדרת חוות הבודדים בנגב.
אבישי ברוורמן: העתקים לחבר הכנסת חסון, עו"ד בנדלר, גב' סיגל שאלתיאל-לוי מנכ"לית פיתוח הנגב והגליל".
אבישי ברוורמן: רבותיי, 17.10.2013.
אבישי ברוורמן: מה קרה מ-17.10.2013 עד היום?
<אריאל כהאן: אני רוצה לעשות איזה סדר כי אני חושב שיש איזה בלבול.
<אריאל כהאן: הכללים שאתה דיברת עליהם כרגע מתייחסים לסוגיה אחרת לגמרי.
<אריאל כהאן: בעניין חוות הבודדים יש חלוקה בין חוות מאוישות, שהצעת החוק שאנחנו עוסקים בה היום מדברת עליהם.
<אריאל כהאן: אלה חוות מאוישות שהחוק לגביהן קבע הוראות מעבר.
<אריאל כהאן: לפי הוראת המעבר ניתן יהיה לאפשר לאנשים שמפעילים את אותן חוות להמשיך להפעיל אותן, לבין הכללים שעדיין לא הותקנו שזאת צרה אחרת ואלו כללים שמדברים על חוות עתידיות, שצריכות להיבנות בעתיד.
אבישי ברוורמן: לגבי עתיד אני מבין.
אבישי ברוורמן: מה לגבי הקיימים?
אבישי ברוורמן: אמיר, איך אתה סוגר את זה תוך שבוע ואני מעביר את זה?
<אמיר ביידא: אני לא סוגר את זה תוך שבוע.
<אמיר ביידא: לגבי החוות הלא מאוישות פני עתיד, אנחנו העברנו את ההערות שלנו וזה הליך שיתבצע ויש בו גם פחות דחיפות.
רוברט אילטוב: עוד 10 שנים נשב גם על החוק הזה.
אבישי ברוורמן: יש את נת"א, נתיבי תחבורה עירונית.
אבישי ברוורמן: אתם מבינים שעשו כבר ארבע אבני פינה ב-30 השנה האחרונות ובינתיים שום דבר לא קורה.
<אמיר ביידא: אדוני, אני רק רוצה להזכיר.
<אמיר ביידא: זה באמת לא לצורך הדיון.
<אמיר ביידא: לגבי חוות לא מאוישות, חוות חדשות, בזה צריך להתחיל הליכי תכנון ולהשלים אותם.
אבישי ברוורמן: מה עם הקיימים?
<אמיר ביידא: בניגוד למדיניות של המועצה המרכזית כפי שהוכרזה אז.
<אמיר ביידא: לגבי הקיימים.
<אמיר ביידא: אני מדבר על הקיימים לא בנגב הצפוני.
<אמיר ביידא: אני מדבר על הקיימים לפי תכנית דרך היין ברמת נגב.
<אמיר ביידא: לגבי רובם, חוץ משתיים, המאוישות הקיימות, יש לנו הנחיות של השר שאנחנו עכשיו בונים את המתווה.
<אמיר ביידא: זה גם הליך לא פשוט.
<אמיר ביידא: קשה לי לתת - - -
אבישי ברוורמן: תן לי זמן.
אבישי ברוורמן: 7 שנים?
אבישי ברוורמן: 5 שנים?
<אמיר ביידא: אנחנו מדברים על מספר חודשים.
אבישי ברוורמן: אחד, אחד וחצי, שניים?
אבישי ברוורמן: אני חושב שהכנסת תוכל ליפול בדרך.
<אמיר ביידא: אני פשוט אחטא לתפקידי.
<אמיר ביידא: אני יכול להגיד שאנחנו נפעל בשקידה.
אבישי ברוורמן: אני מכיר רק דבר אחד.
אבישי ברוורמן: אני אומר את זה בהומור אבל עם תחושת כאב.
אבישי ברוורמן: חוק פרקינסון מאוד פשוט.
אבישי ברוורמן: כשאתה קובע תאריך, ברגע האחרון הדברים קורים.
אבישי ברוורמן: אם אתה לא קובע תאריך אז הוא זז כל הזמן.
אבישי ברוורמן: תן לנו איזה תאריך יעד.
<אמיר ביידא: אני מעריך שעד חצי שנה העסק הזה יסתיים ולקחתי מקדם בטיחות.
אבישי ברוורמן: אנחנו מדברים על אוגוסט.
<אמיר ביידא: אני רוצה להמחיש.
<אמיר ביידא: את המפות שביקשנו מהאנשים שמחזיקים, קיבלנו רק בתקופה האחרונה לאחר שפנינו הרבה מאוד פעמים.
<אמיר ביידא: הדברים האלה הם לא דברים שקורים מהיום למחר.
רוברט אילטוב: אין לכם מפות?
אבישי ברוורמן: בניתי פרויקטים בדרום אמריקה, באסיה ובמזרח אירופה.
אבישי ברוורמן: בניתי אוניברסיטה.
אבישי ברוורמן: אם היו בא אליך שר בכיר ואומר שתגמרו עם זה תוך חודש, הייתם מסיימים.
אבישי ברוורמן: אין בארץ לוחות זמנים, יש זמן.
<יעקב ברנט: אנחנו מייצגים את המועצה האזורית רמת נגב ומסייעים בקידום התהליך הזה.
<יעקב ברנט: אנחנו מלווים אותו כבר שנים.
<יעקב ברנט: אדוני, ב-30.12 נערך דיון בבית המשפט.
<יעקב ברנט: במהלך הדיון הוצהר על-ידי נציגי המדינה שהם מצאו פתרון כיצד לפתור את בעיית אותן שתי חוות.
<יעקב ברנט: אנחנו מדברים על פתרון, שכמו שחבר הכנסת אילטוב אמר, שעם פרשנות נכונה היה אפשר לפתור אותו מזמן.
<יעקב ברנט: בכל אופן, מצאו פתרון, הסכימו ללכת על מתווה פשוט.
<אמיר ביידא: לא, אתמול היתה החלטת הנהלה בעניין הזה.
<יעקב ברנט: תן לי לסיים.
<יעקב ברנט: היתה הכרזה של נציג משרד המשפטים, אחרי שהתייעץ עם היועץ המשפטי של מנהל מקרקעי ישראל, הוכרז קבל עם ועדה שתוך 45 ימים יסיימו הליך פשוט של פטור ממכרז.
<יעקב ברנט: אחרי ששקלו שנים הגיעו למסקנה ששתי החוות האלה ראויות לעבור ועומדות בכל הקריטריונים של פטור ממכרז.
<יעקב ברנט: מדובר בהליך פשוט ביותר של הצגת החומר, החלטת הנהלה.
<יעקב ברנט: אחרי שההנהלה מקבלת את כל החומר מהמחוז וממליצה זה עובר לוועדת פטור ואחר-כך לחתימה של שר האוצר.
<יעקב ברנט: אנחנו נמצאים אחרי 45 יום אבל עדיין לא יודעים מה הוחלט בהנהלה.
<אתי בנדלר: אנחנו שומעים שהיתה אתמול ישיבת הנהלה.
<יעקב ברנט: איפה ההחלטה?
<יעקב ברנט: תבקשו מאדוני את ההחלטה.
<יעקב ברנט: אולי ההחלטה היתה לא להמליץ?
אבישי ברוורמן: אמיר, מה היתה ההחלטה שהתקבלה אתמול?
<אמיר ביידא: ההחלטה היתה להמליץ, אבל אני כמובן כפוף לנוסח הרשמי שייצא.
<אמיר ביידא: הוא ייצא עוד יום יומיים.
אבישי ברוורמן: אמיר אמר שהומלץ.
<סער פאוקר: אני מהמועצה האזורית רמת הנגב.
<סער פאוקר: אני מתנצל בשם ראש המועצה שמוליק ריפמן שנמצא כרגע בארצות הברית.
<סער פאוקר: הוא נמצא שם למטרה ראויה, גיוס תרומות לרמת נגב.
<סער פאוקר: אני רוצה לחלוק על משפט אחד שנאמר קודם.
<סער פאוקר: העמדה של המועצה האזורית וגם של פרופסור מנחם מאוטנר, שהוא אחד המומחים הגדולים בארץ לדיני חוזים, היא ששתי החוות האלה כן עומדות בדרישות של החוק.
<סער פאוקר: יש לראות אותן כמי שנחתם עימן חוזה והיה צריך לאשר אותן בוועדה הבין-משרדית.
<סער פאוקר: עכשיו רוצים לפתור את הבעיה בדרך אחרת.
<סער פאוקר: לנו לא אכפת איך יפתרו את הבעיה, העיקר שיפתרו אותה.
<סער פאוקר: עם כל הכבוד, אנחנו לא מבינים למה אחרי שאתמול ההנהלה אישרה את זה, כדי לקבל אישור של ועדת הפטור שבראשה עומד מנכ"ל משרד השיכון שתומך נלהב בהסדרת החוות האלה, צריך חצי שנה.
<סער פאוקר: למה אי-אפשר לעשות את זה תוך שבוע?
<אמיר ביידא: אני לא דיברתי על זה.
<אמיר ביידא: אני לא דיברתי על שתי החוות האלה וכמה זמן ייקח כדי לקבל את חתימת שר האוצר.
<אמיר ביידא: את זה נגיש בלוחות זמנים הרבה יותר קצרים.
<אמיר ביידא: זה תלוי בשר האוצר, מתי שהוא יחתום הוא יחתום.
<אמיר ביידא: אני לא יכול לקבוע לו מועד.
<אמיר ביידא: המתווה שאני התייחסתי אליו זה המתווה הרחב יותר של עריכת עסקאות וחוזים עם כל החוות שהשר הורה לגביהן.
<אמיר ביידא: לגבי המתווה הזה דיברתי, זה הליך של חודשים.
<אמיר ביידא: לא דיברתי על שתי החוות האלה.
אבישי ברוורמן: את הוויכוחים תעשו בחוץ.
<סער פאוקר: אני רוצה להוסיף עוד משפט אחד על הכללים שהוזכרו קודם.
<סער פאוקר: לגבי החוות הבלתי מאוישות.
<סער פאוקר: נדמה לי שבדרך היין יש 7 איתורים בשטח שהמועצה הארצית אישרה אותו, לפי תכנית דרך היין, תמ"מ 4/14, שינוי 42.
<סער פאוקר: אין שום סיבה לעכב את זה.
<סער פאוקר: אנחנו רואים שזה מתעכב שנים רבות.
אבישי ברוורמן: אני תכף אסכם.
<טל פודים: אני מלשכת התכנון במשרד הפנים מחוז דרום.
<טל פודים: רציתי לעשות קצת סדר בנושא הסטטוטורי.
<טל פודים: הוועדה המחוזית דרום יזמה שתי תכניות מחוזיות חלקיות לנושא של חוות היחידות.
<טל פודים: אחת זה תמ"מ 4/14/42, להסדרת עד 30 חוות יחידים בדרך היין ברמת הנגב.
<טל פודים: התכנית הזאת נדונה במועצה הארצית ואושרה בשנת 2006.
<טל פודים: מאז הוגשו גם תכניות מקומיות להסדרת חוות היחידים האלה.
<טל פודים: אף אחת מהתכניות לא אושרה אבל הן נדונו להפקדה ונמצאות בתהליך של הפקדה.
אבישי ברוורמן: אתה יכול לתחם זמנים?
<טל פודים: בעיקרון, לוחות הזמנים על-פי חוק התכנון והבנייה הם כאלה שמגישים תכנית מקומית.
<טל פודים: היא מופקדת להתנגדויות הציבור לחודשיים.
<טל פודים: לאחר מכן, ככל שמוגשות התנגדויות, שומעים את ההתנגדויות ומאשרים את התכניות.
<טל פודים: התכניות האלה המקומיות להסדרת החוות אפילו לא הופקדו בפועל מכל מיני סיבות כאלה ואחרות.
<טל פודים: לכן גם לא נשמעו התנגדויות והן לא אושרו.
<טל פודים: תכנית המתאר המקומית השנייה היא תמ"מ 4/14/47 להסדרה של חוות יחידים בנגב הצפוני ובמערב הנגב.
<טל פודים: אלה חוות שבמסגרת התכנית הזאת הגיעו למועצה הארצית לאותה ישיבה בחודש מאי 2006 אבל התכנית הזאת סורבה על-ידי המועצה הארצית.
<טל פודים: המועצה הארצית אמרה שהתכנית הזאת אינה תואמת את תמ"א 35 ואינה תואמת את מדיניות התכנון הארצית.
<טל פודים: לכן, ככל שהמחוז רוצה לקדם את החוות, צריך למצוא מכנה משותף - - -
אבישי ברוורמן: מתי יהיה המכנה המשותף?
<טל פודים: בינתיים לא הוגשה שום תכנית אחרת.
<טל פודים: רשות מקרקעי ישראל שכרה שירותים של שתי מתכננות כדי לעשות עבודה נוספת ולמצוא מכנה משותף רחב יותר.
<טל פודים: המתכננות הגישו תכנון ראשוני לרשות מקרקעי ישראל.
<טל פודים: התקיימה ישיבה עם בנצי ליברמן בשנת 2012.
אבישי ברוורמן: אני רק מסתכל על דבר אחד.
אבישי ברוורמן: מה תעריך היעד?
אבישי ברוורמן: מתי כל התאריכים האלה מתכנסים להחלטה?
<שי טחנאי: אני מהחברה להגנת הטבע, רכז מחוז דרום.
<שי טחנאי: אני רוצה להפנות את תשומת לב החברים פה ושל יו"ר הוועדה.
<שי טחנאי: יש איזו תדמית של חוות בודדים, איזה בית קטן בערבה.
<שי טחנאי: זה כבר מזמן לא כך.
<שי טחנאי: מדובר על חוות שהן מקיפות את עצמן בגדרות וסוללות.
<שי טחנאי: מדובר על גני אירועים, על מסעדות, על חנויות של ממכר, על צימרים, כך שהנזקים שהם מסבים לשטח הם גדולים מאוד.
<שי טחנאי: יש חסימות של דרכים.
<שי טחנאי: בעצם כל זה בלי מכרז החוק, ללא יכולת וללא אפשרות של הציבור, תוך קיפוח מעמדו של הציבור בכלל להתייחס ולהתנגד לפגיעה כל-כך קשה.
<שי טחנאי: משנת 1999 המועצה הארצית קבעה במדיניות שלה שאין מקום להתיישבות בודדים במדינת ישראל אלא רק במקרים בודדים וחריגים בנפת באר-שבע בלבד.
<שי טחנאי: פה ניסו להסב את הדיון על תיקון 42.
<שי טחנאי: אני מצטער, זה לא הדיון וזאת לא הצעת החוק.
<שי טחנאי: הצעת החוק מדברת על תיקון 47, על החוות הצפוניות, שהמועצה הארצית דחתה את התכנית הזאת וקבעה שאין מקום לקדם את התכנית הזאת.
אבישי ברוורמן: אני רוצה להודיע לכם מה הסיכום שלי.
אבישי ברוורמן: יש סיבות לכאן ולכאן אבל הצרה בישראל היא שלא מחליטים על כלום ונותנים לתהליכים ללכת.
אבישי ברוורמן: אין לי בעיה.
אבישי ברוורמן: יש ממשלת ישראל, יש לה רוב, שתחליט מה שהיא רוצה.
אבישי ברוורמן: היא רוצה להוריד את החוות?
אבישי ברוורמן: שתוריד את החוות.
אבישי ברוורמן: רוצה לשים את החוות, אז שתשים את החוות.
אבישי ברוורמן: אבל הסיפור הזה ששום דבר לא נסגר, זאת הבושה לכל התהליכים במדינת ישראל.
אבישי ברוורמן: זה בכל תחום.
אבישי ברוורמן: במקום להחליט ממשיכים לא להחליט ואז גורמים סבל לאנשים.
אבישי ברוורמן: אנשים נקעה נפשם.
אבישי ברוורמן: לכן אני מודיע כי בסוף חודש מאי, מייד בתום הפגרה, אם משרדי הממשלה לא יביאו דבר מסוכם ומסודר להצבעה, בתיאום עם המציעים אנחנו נעלה בוועדה את הצעת החוק לקריאה ראשונה ולאחר מכן לקריאה שנייה ושלישית.
אבישי ברוורמן: אנחנו חייבים לתחם את הדבר הזה בלוח זמנים.
דוד צור: בוקר טוב, אני פותח את ישיבת הוועדה בנושא הצעת חוק הגבלת הפרסומת והשיווק של מוצרי טבק (תיקון מס' 7), התשע"ב-2012.
דוד צור: קודם כול, אני חייב לכם התנצלות על זה שאולי לא הצלחנו להגיע להבנות ולהודיע בזמן.
דוד צור: על פי בקשת משרד הבריאות, אתמול ניסו לדחות את קיום הישיבה עד שעות מאוד מאוחרות בלילה, ובסוף בסביבות 10:30 בלילה הגענו להבנות.
דוד צור: הממשלה רשאית לחזור בה, לפי סעיף 95 – חזרה מהצעת חוק ממשלתית (תיקון מס' 117).
דוד צור: יחד עם זאת, לא קיבלנו עדיין פניה רשמית בכתב.
דוד צור: הדבר נובע גם מבעיה טכנית, שמזכיר הממשלה לא בארץ כרגע.
<לאה ורון: אבל יש לו סגנים, אדוני היושב-ראש.
דוד צור: אז הם מנסים להביא לנו - - -
מיכל רוזין: אפשר לדעת למה?
דוד צור: תיכף אסביר, אם תרצי.
דוד צור: הם מנסים להביא לנו את הבקשה לדחייה.
דוד צור: הם לא עמדו באף אחת מהאופציות של הדחייה הפורמלית.
דוד צור: קרי: להמציא לנו בכתב, להמציא דרך מזכיר הממשלה או שוועדת שרים תקבע את זה - - -
<לאה ורון: לא ועדת שרים - להודיע במליאה.
דוד צור: או הודעה במליאה, ואז מזכיר הכנסת אמור היה להודיע ליו"ר הוועדה.
דוד צור: אנחנו קיבלנו את זה רק טלפונית.
דוד צור: אי לכך, הנוכחות של האנשים פה דלילה.
דוד צור: תיאורטית, אפשר לקיים את הדיון, אבל לדעתי הוא יהיה לא אפקטיבי, לא ישיג את מטרתו.
דוד צור: ולכן, בשלב הזה נדחה את הדיון ולא נקיים פה ישיבה.
דוד צור: אני שוב מתנצל.
דוד צור: במהלך הפגרה נשב עם משרד הבריאות וננהל אתם סיג ושיח כדי להביא את הנוסח שפחות או יותר הוסכם בדיון הקודם.
דוד צור: נבדוק אתם מה לגבי שלוש הרביזיות שהוגשו - בעניין הפרסום, בעניין החפיסה האחידה, הטעמים והסוגיה של הדיוטי פרי – חנויות הפטור ממכס.
דוד צור: זה המצב הפורמלי.
דוד צור: אם יש שאלות, אז אפשר.
דוד צור: חברת הכנסת מיכל רוזין רצתה לשאול.
דוד צור: את אפילו לא יודעת מה לשאול.
מיכל רוזין: לא לא, אני יודעת מה לשאול.
מיכל רוזין: אני פשוט די המומה ונמלא פי מים.
מיכל רוזין: הובילו פה מהלך - אני מבינה שיש דברים שחברי כנסת חשבו אחרת.
מיכל רוזין: יש מליאה להכריע את הדברים.
מיכל רוזין: אני לא מצליחה להבין את ההתנהלות הזאת, אני חייבת לומר.
<לאה ורון: של משרד הבריאות.
מיכל רוזין: של משרד הבריאות ושל הוועדה.
מיכל רוזין: סליחה, הוועדה קיבלה החלטה לשתף פעולה עם משרד הבריאות.
דוד צור: לא לא, הוועדה לא שיתפה פעולה עם משרד הבריאות.
דוד צור: קודם כול, זה מזכותה של הממשלה לסגת בה מהצעת חוק שהיא בעצמה מקדמת.
דוד צור: אם את רוצה לדעת מה עמד מאחורי הדברים, שווה לשאול את שרת הבריאות.
מיכל רוזין: אין לי בעיה אם הם החליטו לחזור בהם, הם רוצים שוב לדון וכדומה.
מיכל רוזין: השאלה היא אם אלה פני הדברים או שנקבל באיזו קונסטלציה או משחק פוליטי אחר את הדברים מכיוון אחר.
מיכל רוזין: זה מה שמטריד אותי.
דוד צור: לא לא, אלה פני הדברים.
דוד צור: מה שדיווחתי - - -
מיכל רוזין: האם זה יחזור לוועדה כאן – אם אכן החוק יבוא לכנסת – ונמשיך פה דיון, או שזה פתאום יצוץ לנו בחוק ההסדרים או כל מיני דברים כאלה.
דוד צור: לא לא, זה לא יקרה.
מיכל רוזין: אתה אומר את זה לפרוטוקול.
דוד צור: אני אומר את זה לפרוטוקול.
דוד צור: זה לא יקרה לנו, זה לא יחזור לנו באיזה איגוף או bypass בחוק אחר.
דוד צור: יש שתי אפשרויות - או שהנסיגה מהחוק תהיה מוחלטת, על פי מה שקראתי כאן, סעיף 95 לתקנון הכנסת.
דוד צור: קרי, החוק הזה לא יקום ולא יבוא לכאן.
מיכל רוזין: סליחה, זה חוק חשוב.
מיכל רוזין: חשבתי שהוא הדגל של משרד הבריאות.
דוד צור: עם כל הכבוד, יש דגלים נוספים וצריך לתת להם - - -
מיכל רוזין: אבל הם הובילו את זה.
מיכל רוזין: ישבה פה השרה ואמרה עד כמה הנושא הזה חשוב לה.
מיכל רוזין: חבל שהיא לא פה להסביר למה מושכים את זה.
דוד צור: אז אני אומר עוד פעם – אתמול בלילה היא התקשרה להודיע שהם - - -
מיכל רוזין: אני אומרת שהנושא הוגדר כנושא מאוד חשוב ומרכזי למשרד הבריאות.
<לאה ורון: מה שיושב-ראש הוועדה קורא "הסורים על הגדרות".
דוד צור: אבל יש עוד איזה שניים–שלושה חוקים מאוד דחופים שמתנהלים במקביל, והקשב הוא כרגע גם על החוקים ההם.